cyanic-selkie/wikianc huggingface dataset:
Joe Finley
Ammattilaisura
Finley vietti kauden 2009–2010 ECHL-joukkue South Carolina Stingraysissa, mutta hän pelasi marraskuussa 2009 tulleen, leikkaushoitoa vaatineen käsivamman vuoksi vain 17 runkosarjaottelua. Myös kauden 2010–2011 Finley pelasi suurimmaksi osaksi Stingrayssa. Pelejä Hershey Bearsin AHL-joukkueessa kertyi seitsemän. Syyskuussa 2011 hän teki vapana agenttina sopimuksen AHL-joukkue Rochester Americansin kanssa. Saman vuoden marraskuussa Finley teki kolmivuotisen ja kaksisuuntaisen NHL-sopimuksen Americansin emoseura Buffalo Sabresin kanssa. Hänet nostettiin Sabresin NHL-vahvuuteen kaksi päivää myöhemmin ja Finley teki NHL-debyyttinsä 2. joulukuuta 2011 Detroit Red Wingsia vastaan. Hän sai ottelussa jääaikaa 7.51 minuuttia. Finley pelasi kauden 2011–2012 aikana NHL:ssä viisi runkosarjaottelua ilman tehopisteitä ja keräten 12 jäähyminuuttia.
Folos
Neljännen urotyönsä aikana matkalla sieppaamaan Erymanthoksen villisikaa Herakles poikkesi ystävänsä luolassa. He aterioivat yhdessä – vaikkakin Folos söikin lihansa raakana ja Herakles kypsennettynä – ja Herakles pyysi saada viiniä, jonka Folos oli Dionysokselta saanut. Viinin vahva tuoksu houkutteli paikalle myös muita kentaureja, jotka tulivat viinin aromista raivopäisiksi ja hyökkäsivät saadakseen sitä myös itselleen. Herakles ampui niitä Hydran vereen kastetuilla myrkytetyillä nuolillaan tappaen niistä useita, jolloin kentaurit perääntyivät aina Kheironin luolalle asti. Herakles osui myös tähän harhalaukauksellaan, jolloin Kheiron luopui kuolemattomuudestaan päästäkseen tuskistaan eroon.
Narkissos ja Kultasuu
Romaanin tematiikka
Hesse kuvaa Narkissoksen ja Kultasuun kahta eri tapaa ymmärtää todellisuutta, toinen tieteen ja toinen taiteen kautta. Narkissos ja Kultasuu pysyvät ystävinä ja ymmärtävät toisiaan huolimatta erilaisuudestaan. He tarvitsevat toisiaan, koska täydentävät toisistaan ne ominaisuudet, jotka toisesta puuttuvat.
Yhdenvertaisuuslaki (2004)
Yhdenvertaisuuslaki oli Suomessa toteutettu Euroopan unionin rasismi- ja työsyrjintädirektiivi, jonka tarkoituksena oli edistää ja turvata kansalaisten yhdenvertaisten palvelujen toteutumista sekä tehostaa syrjinnän kohteeksi joutuneen oikeussuojaa. Se tuli voimaan 20. tammikuuta 2004 ja korvautui uudella versiolla yhdenvertaisuuslaista 1. tammikuuta 2015. Viranomaisten velvollisuus oli kaikessa toiminnassaan noudattaa yhdenvertaisuutta ja tarvittaessa poistaa yhdenvertaisuuden esteet. Laki kielsi sekä välittömän että välillisen syrjinnän ja syrjintään yllyttämisen. Syrjintä iän, etnisen tai kansallisen alkuperän, kansalaisuuden, kielen, uskonnon, vakaumuksen, mielipiteen, terveydentilan, vammaisuuden, sukupuolisen suuntautumisen tai muun henkilöön liittyvän syyn perusteella oli kielletty. Lain mukaan viranomaiset laativat työministeriön ohjeiden mukaisen yhdenvertaisuussuunnitelman.
C-base
Historia
Rekisteröidyn yhdistyksen c-base e.V. perusti 17 alkuperäisjäsentä vuoden 1995 syksyllä. Vuosina 2002/03 perustettiin yhdistyksen puitteissa BerlinBackBone-niminen hanke tavoitteenaan vapaan julkisen langattoman internetyhteyden luominen.
Pallo and the Boys
Joka vuosi välieriin
Kaudella 1999–2000 valmennuksesta vastasi Juha Köykkä. Kauden alla Pallo & Boys oli saanut paluumuuttajana takaisin riveihinsä maalivahti Heikki Siloahon. Lisäksi erityisesti puolustuspäätä vahvistettiin. Vaasan Kantarelliksen pudottua liigasta Pallo & Boys pääsi myös pelaamaan Pohjanmaan herruudesta. Lopulta Pallo & Boys sijoittui runkosarjassa kolmanneksi. Pisteitä kertyi 25. Välierissä tuli kuitenkin jälleen tappio mänttäläisen Revanssin ottaessa niukan voiton. Välieräsarja ratkesi vasta jatkoajalla ajassa 3.55 Seinäjoella, eikä avausottelun voitosta ollut mitään apua. Nurmi oli jälleen Pallo & Boysin paras pistemies kerättyään tehot 41+29=70.
Sarjauudistuksen jälkeen uuteen nousuun
Vuonna 2008 1. divisioonaa uudistettiin jälleen; yksittäisten ottelujen sijaan sarja muuttui turnausmuotoiseksi. Joukkueita sarjassa pelasi vain neljä, ja lisäksi oululainen Top-Team pelasi kerran kaikkia joukkueita vastaan. Pallo & Boys lähti kauteen Marttalan johdolla ja teki farmisopimuksen liigajoukkue Lieksan Innon kanssa. Sen mukaan 15 Pallo & Boysin pelaajaa oli myös Innon käytettävissä. Joukkueen uusi kapteeni oli Jukka Klasila. Sarjassa Pallo & Boys oli kiinni runkosarjan voitossa, mutta viimeinen turnaus pudotti seinäjokelaiset toiseksi tasapisteisiin runkosarjan voittajan RBA:n kanssa. Pallo and the Boysin paras pistemies oli tehoin 16+14=30 pistepörssissä kolmanneksi sijoittunut Juha Alaraatikka. Pallo & Boysin Jaakko Pihlaja taas voitti koko sarjan jäähykuninkuuden. Toinenkin tila sarjassa tiesi kuitenkin paikkaa lopputurnauksessa, johon piti osallistua 1. divisioonan kahden parhaan lisäksi kaksi helsinkiläistä joukkuetta. Ne jäivät kuitenkin pois. Niin turnauksesta muodostui 1. divisioonan loppuottelu, jonka voittajalle tarjottiin paikkaa Kaukalopalloliigaan. Lopulta Pallo & Boys voitti ottelun luvuin 8–4 Toni Ahopellon tehtyä kypärätempun. Täten seinäjokelaiset voittivat historiansa toisen kerran 1. divisioonan mestaruuden.
Jälleen pääsarjassa
Tuloksellisesti kausi meni Pallo and the Boysilta heikosti. Runkosarjassa joukkue joutui pitkään tappioputkeen. Se hävisi viimeistä otteluaan lukuun ottamatta kaikki pelit. Niistä tiukimmat pelit olivat kahdesti UKP:lle kärsityt neljän maalin tappiot. Synkkään kauteen lohtua toi viimeisen kierroksen voitto Duo 96:sta luvuin 11–5. Kaikkiaan runkosarjan viimeiseksi tulleen Pallo & Boysin maaliero oli 81–201 ja joukkue kykeni nousemaan maratontaulukossa kahden pisteensä ansiosta yhden pykälän sijalle 36. Huonoista lukemista riippumatta joukkue pelasi tilastojen valossa sarjassa toiseksi parasta alivoimapeliä noin 45 prosenttisella teholla, mutta ylivoiman onnistumisprosentti 15,6 oli ylivoimaisesti sarjan heikoin. Runkosarjassa Pallo & Boysin tehokkain pelaaja oli Matti Kuutti, joka sijoittui pistepörssissä sijalle 28 tehoillaan 12+10=22. Häntä seurasi kolmen pisteen päässä vain yhdeksän ottelua pelannut Juha Alaraatikka, joka oli myös koko sarjan tähtipelaajien tilastossa kolmas. Maalivahtitilastossa Heikki Siloaho ylsi torjuntaprosentillaan 78,29 sijalle 12. 44 jäähyminuuttia kerännyt Juha Ulvila oli jäähytilaston kakkonen.
Brynjólfur Sveinsson
Brynjólfur opiskeli aluksi Skálholtin koulussa ja sen jälkeen Kööpenhaminan yliopistossa, josta hän valmistui maisteriksi vuonna 1633. Brynjólfur tunnettiin oppineisuudestaan ja hallinnollisista kyvyistään.Hän keräsi monia merkittäviä keskiaikaisia käsikirjoituksia, kuten Flateyjarbókin, Codex regiuksen (Vanhempi Edda) ja yhden Snorrin Eddan tärkeimmistä käsikirjoituksista, jotka hän lähetti Kööpenhaminaan liitettäväksi kuninkaalliseen kirjastoon.
When the Sun Goes Down
Kappaleen nimi oli alun perin ”Scummy”. Se kertoo prostituutiosta Neepsendin alueella Sheffieldissä.
Kappaleen sisältö
Kappale kertoo prostituoidusta naisesta.
Nainen on selvästi alipukeutunut kylmässä yössä, kun mies saapuu autolla.
Laulaja ilmaisee pettymyksensä naista kohtaan, joka on ryhtynyt prostituoiduksi.
Ronja Salmi
Salmi on toiminut myös Helsingin Sanomien kolumnistina. Hän on kirjoittanut kolumneissaan muun muassa tasa-arvosta, ilmastonmuutoksesta sekä sosiaalisen median ilmiöistä. Jotkut kolumneista ovat herättäneet kiivasta keskustelua sosiaalisessa mediassa.
Harri Koivunen
Saavutuksia
Viime vuosina Koivunen on keskittynyt valmentamiseen ja ohjastettujen lähtöjen määrä on vähentynyt vuosittain. Hän on voittanut Suomen valmentajien voittotilaston vuodesta 2015 alkaen jo viisi kertaa putkeen ja viimeisenä neljänä vuonna hänen valmentamansa hevoset ovat ottaneet vuositasolla yli sata voittoa. Hänen valmentamiaan hevosia ohjastaa nykyään pääasiassa hänen poikansa Olli Koivunen.
Midnight Sky
"Midnight Sky" oli kaupallisesti kansainvälinen menestys, sen päästyä singlelistan kärkeen Bulgariassa ja Skotlannissa sekä viiden parhaan joukkoon Irlannissa, Islannissa, Israelissa, Isossa-Britanniassa ja Unkarissa. Kappale oli valtava menestys myös radiolistoilla, sen päästyä listan viiden soitetuimman joukkoon Kroatiassa, Suomessa, Tšekissä ja Unkarissa.
Johan Storgård
Johan Storgård (s. 1964) on suomalainen näyttelijä, joka on näytellyt suurimmaksi osaksi televisiossa. Storgård on yksi Viirus Teaternin perustajista. Hän on toiminut Svenska Teaternin johtajana vuosina 2002-2017.
Iztaccihuatl
Iztaccihuatl on 5 230 metriä korkea tulivuori Meksikossa. Se on maan kolmanneksi korkein vuori Pico de Orizaban (5 636 m) ja Popocatépetlin (5 426 m) jälkeen.
Devalvaatio
Sisäinen devalvaatio
Devalvaation kaltaista kilpailukyvyn parantumista voidaan hakea myös sisäisen devalvaation avulla. Sisäisellä devalvaatiolla tarkoitetaan sellaisia järjestelmällisiä toimia, jotka aiheuttavat merkittävän suhteellisen kilpailukyvyn parantumisen esimerkiksi palkkoja alentamalla.
Muumimuseo
Kuvitukset
Muumilaakson kokoelma sisältää suurimman osan muumikirjojen originaalikuvituksista. Mukana ovat muun muassa kaikki kuvat romaaneista Vaarallinen juhannus ja Muumilaakson marraskuu sekä kuvakirjasta Vaarallinen matka. Kirjoissa julkaistujen kuvien lisäksi aineisto koostuu erilaisista luonnoksista, toisinnoista ja kansikuva-aiheista. Kuvituksista valtaosa on mustavalkoisia tussipiirroksia, mutta joukossa on myös lyijykynä-, guassi- ja vesiväritöitä.
Koraanin historiallis-kriittinen tutkimus
Islamilaisen selityksen ongelmia
Koraanin teksti on katkonaista, typologisesti vaihtelevaa ja keskenään ristiriitaista eikä siksi herätä mielikuvaa yhdestä kirjoittajasta. Islamilainen tarina selittää katkelmallisuuden johtuvan tavasta, jolla Koraani koottiin Muhammedin kuoleman jälkeen. Läntisistä islaomogeista Reynolds katsoo toiston johtuvan siitä, että Koraanin tekstit ovat saarnoja.
Historiakriittinen tutkimus
Viime vuosikymmeninä Koraanin tutkimuksessa on voimistunut jo 1800-luvulla alkanut historiakriittinen tutkimus, joka on kokonaan tai osittain hylännyt niin sanotun islamilaisen perimätiedon tietolähteenä 600-luvusta. Muutamat ovat jopa hylänneet käsityksen, että Koraanin kirjoittaja olisi Muhammed. Koraanin kirjoittajaa on etsitty historiantutkimuksen ja kielitieteen menetelmin.
Arawakin kieli
Vokaalit
Lähde:
Alkyylihalidit
Alkyylihalidit (eli haloalkaanit/haloalkeenit/haloalkyynit) ovat orgaanisia yhdisteitä, joissa yhdisteen yksi tai useampi vetyatomi on korvattu halogeenilla. Alkyylihalidit ovat tärkeitä orgaanisten yhdisteiden valmistuksen lähtöaineita ja ne ovat laajalti levinneitä luonnossa (esimerkiksi meriorganismit). Pienimolekyyliset alkyylihalidit ovat kemiallisesti passiivisia ja niitä käytetään muun muassa liuottimina (esimerkiksi 1,2-dikloorietaani, kloroformi ja dikloorimetaani). Polyhalogenoituja alkyylihalideja käytetään muun muassa anestesialääkkeinä (halotaani) ja lämmönsiirtoon kylmälaitteissa (freonit).
Miira Tuominen
Tuominen väitteli Helsingin yliopistosta vuonna 2001. Hänen väitöskirjansa otsikko on Ancient Philosophers on Principles of Knowledge and Argumentation. Vuodesta 2013 alkaen hän toimi Tiede & edistys -lehden päätoimittajana.
Halo: The Flood
Huolimatta siitä, että kirja nousi Publishers Weekly -lehden bestseller-listalle toukokuussa 2003, sen vastaanotto oli heikompi kuin sitä edeltäneen Halo: The Fall of Reachin. Toistuvat taistelukohtaukset sekä kirjan samankaltaisuus Combat Evolvedin kanssa nähtiin ongelmina. Dietzin kirjoitustyyli jakoi myös mielipiteitä. Sarjan seuraava osa First Strike julkaistiin saman vuoden kuluessa ja se sijoittui kahden ensimmäisen pelin väliseen aikaan.
Kirjasta julkaistiin uusintapainos lokakuussa 2010, joka korjasi aiemman version virheitä ja sisälsi uutta materiaalia.
Alkuasetelma ja hahmot
Halo: The Flood sijoittuu vuoteen 2552. Tapahtumat jatkuvat kirjasarjan edellisestä osasta The Fall of Reachista ja kertovat Combat Evolved -videopelin tapahtumat useammasta näkökulmasta. Ihmiskunta asuttaa satoja planeettoja ympäri galaksia, jonka on mahdollistanut ylivalonnepeudella matkustaminen sekä kryoniikka. Muukalaisliittouma Covenant on kuitenkin varoituksetta hyökännyt useisiin siirtokuntiin, hävittäen kaiken elämän kyseisiltä planeetoilta. Ihmiskunta on häviämässä sotaa runsaslukuisemmalle ja teknisesti kehittyneemmällä Covenantille. Ihmiskunnan mentettyä yhden tärkeimmistä siirtokunnistaan, Reachin, Master Chiefiä kuljettava Pillar of Autumn -alus tekee hypyn hyperavaruuteen (engl. slipspace) johtaakseen Covenantin pois Maan läheisyydestä.
Juoni
Chiefin ja Cortanan suunnatessa Autumnille Silva ja McKay evakuoivat tukikohtansa. Silva päättää ottaa haltuunsa Truth and Reconciliationin johtaakseen ryhmänsä pois ennen Autumnin räjähdystä. He saavat risteilijän onnistuneesti haltuunsa, mutta McKay huomaa, ettei Silva ei ota tosissaan Floodin aiheuttamaa vaaraa; jo yhden eliön päästessä Maahan se voi tartuttaa koko planeetan. McKay kiinnittää huomionsa Floodin tartuttamaan Jenkinsiin ja päättää törmätä aluksella Halon pintaan ymmärtäessään Floodin tuhoamisen olevan tärkeämpää kuin heidän selviytymisensä, tappaen kaikki aluksella olevat.
Verkkokalvo
thumb|350px|Verkkokalvoa. R: sauvasolu, C: tappisolu, M: Müllerin gliasolu Verkkokalvo eli retina on silmän aistiva osa, joka muistuttaa rakenteeltaan keskushermostoa. Se on muodostunut sikiökaudella aivojen aiheen pullistumana. Pullistuman varresta puolestaan on peräisin näköhermo. Kuva kohteesta, jota katsotaan, heijastuu verkkokalvolle. Verkkokalvo on aivan silmän takana, se on kuin silmän valkokangas. Verkkokalvon aistinsoluja, toiselta nimeltään fotoreseptoreita, ovat sauvasolut ja tappisolut.
Ville Tiisanoja
–2000
Tiisanoja rikkoi 19 metrin rajan ensimmäisen kerran Lahden eliittikisoissa 1995 työntämällä 19,10 metriä. Tällöin Tiisanoja oli vasta 19-vuotias. Tämän jälkeen hänen kehityksensä tasaantui, kunnes 1999 hän työnsi itsensä 20 metrin kerhoon pukkaamalla Espoossa 20,06. Samana kesänä Tiisanoja työnsi Kalevan kisoissa jo 20,49 voittaen Suomen mestaruuden. Vuonna 2000 Tiisanoja työnsi ennätyksekseen jo 20,76, jälleen Espoossa. Hänet valittiin myös Sydneyn olympialaisiin, jossa hän karsiutui loppukilpailusta tuloksellaan 19,66 metriä.
Nikki Hudson
Nicole Elaine "Nikki" Hudson (o.s. Mott, s. 6. heinäkuuta 1976 Rockhampton, Queensland, Australia) on australialainen maahockeypelaaja, pelipaikaltaan hyökkääjä. Hän voitti Australian maajoukkueen pelaajana olympiakultaa Sydneyssä 2000 ja kuului olympiajoukkueeseen myös Ateenassa 2004 ja Pekingissä 2008, joissa molemmissa Australia sijoittui viidenneksi. Sydneyn olympialaisissa hän teki kuusi maalia ja oli turnauksen paras maalintekijä. Hän voitti maailmanmestaruuden Utrechtissa 1998. Hän voitti Kansainyhteisön kisoissa kultaa vuosina 1998 ja 2006 sekä kuului Champions Trophyn voittajajoukkueeseen vuosina 1995, 1997 ja 1999.
Riemannin zeeta-funktio
Integraaleja
Jos 0<Re(s)<1\! on
Aki Antti-Roiko
Aki Antti-Roiko (s. 14. heinäkuuta 1958 Ylivieska) on suomalainen raviohjastaja ja -valmentaja. Hän on ajanut urallaan yli 16 000 starttia ja voittanut niistä yli 3 000. Voittorahoja on hänelle on kertynyt yli 6,6 miljoonaa euroa.
Aki Antti-Roikon tytär Janita Antti-Roiko ja serkku Ahti Antti-Roiko ovat myös tunnettuja raviohjastajia.
Terhi Rannela
Terhi Rannela (s. 10. toukokuuta 1980 Outokumpu) on suomalainen kirjailija, toimittaja ja sanataideohjaaja. Hänen tuotantoonsa kuuluu historiallisia romaaneja, luovan kirjoittamisen oppaita, matkakertomuksia ja nuortenkirjoja.
Richard Kiel
Elämä ja ura
Kielin elokuvaura alkoi 1960-luvulla, kun hän esiintyi B-luokan elokuvassa Eegah (1962). Hän esiintyi myös televisiosarjan Pelon rajalla (The Twilight Zone) jaksossa ”To Serve Man” avaruusolentona. Hugo Grimaldin elokuvassa The Human Duplicators vuodelta 1964 Kiel näytteli Kolos-nimistä jättiläismäistä avaruusolentoa. Kiel esiintyi humanoidirobottina italialaisessa elokuvassa Humanoidi, kovanaamana elokuvassa Kalpea ratsastaja vuonna 1985 sekä jättiläispartisaanina elokuvassa Navaronen haukat vuonna 1978.
Misery Business
Listasijoitukset
”Misery Business” sijoittui Hollannin Top 40 -listalla sijalle 28 ja Suomessa sijalle 23. Saksan Top 40 -listalla se sijoittui sijalle 12.
Art of Life
Art of Life on X Japanin vuonna 1993 julkaistu neljäs albumi, joka sisältää vain samannimisen, 29 minuuttia kestävän kappaleen. Albumi nousi suoraan Oricon Chartsin kärkeen. Art of Life on useasta osasta koostuva vahvasti orkesteroitu rock-sinfonia; mukana on myös 8 minuuttia kestävä pianosoolo.
Tarikh al-fattaš
thumb|upright|Sivu Mamma Haidaran kirjaston käsikirjoituksesta. Tarikh al-fattaš (”Etsijän kronikka”) on yksi tärkeimmistä keskiaikaisen Länsi-Sudanin historian lähteistä. Timbuktulaisen oppineen Mahmud Katin muistiinpanoihin perustuvan arabiankielisen teoksen on laatinut hänen tyttärenpoikansa Ibn al-Mukhtar 1600-luvun puolivälissä.
Luxemburgin historia toisen maailmansodan aikana
thumb|300px|Holokaustin ja toisen maailmansodan muistomerkit Notre-Damen hautausmaalla Luxemburgin kaupungissa. Saksalaiset miehittivät Luxemburgia neljä vuotta (1940–1944) toisen maailmansodan aikana. Ajanjakson aikana maa joutui kovien koetusten alle, ja se johti kansallisten tunnusten kuten jalkapallomaajoukkueen ja luxemburgin kielen asemien vahvistumiseen.
Hyökkäys pieneen ja puolueettomaan valtioon oli osa Saksan Westfeldzug-politiikkaa, jossa Luxemburgia ja Belgiaa käytettiin kauttakulkualueina hyökkäyksessä Ranskaan Maginot-linjan ohitse. Hyökkäyssuunnitelmat aloitettiin jo 9. lokakuuta 1939, mutta toteutusta siirrettiin muutaman kerran myöhemmäksi, aina toukokuun kymmenenteen 1940, jolloin Wehrmacht aloitti hyökkäyksen kaikkiin Benelux-maihin.
Saksalaisvalta Luxemburgissa
Väestön mielipiteisiin vaikuttamiseksi aloitettiin massiivinen propagandakampanja. Opettajien, virkamiesten ja johtavien taloudellisten tahojen virat olivat vaakalaudalla, elleivät he liittyneet kansallissosialistisiin järjestöihin. Tämä johti laajamittaiseen värväysprosessiin. Ihmisten mielipiteitä saksalaisvallasta rekisteröitiin, ja vastustajia erotettiin töistään, siirrettiin Itä-Saksaan ja pahimmassa tapauksissa lähetettiin keskitysleirille kuolemaan.
Vastarinta
Vastarintaa tuki aluksi vain pieni osa kansasta. Sen muodostuminen oli hidas prosessi. Ensimmäiset ryhmittymät saivat alkunsa syksyllä 1940–1941. Aluksi he toimivat ilman yhteistä komentolinjaa, ja toimivat erilaisista motiiveista. Esim. liberaalit vastustivat juutalaisvastaista politiikkaa, ja kommunistinen puolue oli osa vastarintaa. Nämä ryhmittymät kokonaisuudessaan olivat:
Juho Karttunen
Juho Karttunen (24. kesäkuuta 1895 Liperi – 4. syyskuuta 1979) oli suomalainen kuvataiteilija.
Kansallissosialismi
Kansallissosialismin edeltäjät
Käsitteen kansallissosialismi nostivat jo 1800-luvun lopulla esiin papit Friedrich Naumann ja G. Göhre, jotka perustivat ”Kansallis-Sosiaalisen Yhdistyksen”. Hieman myöhemmin nimi muutettiin ”Kansallis-Sosiaaliseksi Puolueeksi”. Göhre ehdotti jo tuolloin järjestölle nimeksi ”Kansallisen Sosialismin Yhdistystä” ja Naumannin tavoitteena oli todistaa, että ”nationalismi ja sosialismi voidaan sulauttaa yhdeksi poliittiseksi liikkeeksi”.
Talouspolitiikka
Saksan talouden elvyttäminen julkisia menoja lisäämällä oli keynesiläistä talouspolitiikkaa, minkä John Maynard Keynes itse myönsi, pääteoksensa General Theoryn saksankielisen laitoksen esipuheessa 1930-luvulla, suosittelemalla kansallissosialisteille talouden kokonaiskysynnän elvytystä. Monet taloustieteilijät ovat kuitenkin sanoneet, että tämä keynesiläinen, kysynnänelvytykseen perustuva kansallissosialistien talousmalli ei olisi kyennyt pysymään pystyssä ilman sotaa. Julkisen kysynnän vahvistaminen perustui myös varustelulle, josta ei saa tuottoja ilman taloudellisesti kannattavaa valloitussotaa. Yhdistyneessä kuningaskunnassa Saksan talouden tämä suuntaus herätti epäilyksiä. Suuntauksen yksi suurimmista vastustajista oli Winston Churchill, joka uskoi Saksan valmistautuvan sotaan ja vaati vastaavia toimia myös Britannialta.
Taloudellisesti fasismin ja kansallissosialismin välillä on selkeät siteet, koska kumpaankin kuuluu valtion hallinnassa oleva sijoitusmaailma, rahamarkkinat, teollisuus ja maanviljely. Kummassakin talousmallissa on kuitenkin myös yksityisiä yrityksiä ja osittain markkinatalouteen perustuva hinnanmääräytyminen. Saksan pörssit jatkoivat toimintaansa natsivallan aikana normaalisti, ja pörssikurssit olivat ensimmäisten sotavuosien aikana niin vahvassa nousussa, että Saksassa keskusteltiin jopa enimmäiskurssien määräämisestä osakkeiden arvolle liiallisen nousun hillitsemiseksi. Italian fasismi oli kuitenkin selvemmin korporativistinen, jossa työnantajat ja työntekijät sopivat asiat valtion tiukassa kontrollissa, mutta silti erillisinä toimijoina. Konfliktit, kuten lakot olivat kuitenkin estettyjä.
Kansanterveys
Kansanterveystyö oli merkittävässä asemassa natsi-ideologiassa. Toimintamuotoja olivat tupakoinnin vastustamiskampanjat, asbestirajoitukset, työturvallisuus- ja turvallisuussäännökset jne.
Natsi-termin historiaa
Nykyajan natseista käytetään vastaavasti sanaa uusnatsi.
Matti Lonkainen
Elämä
Sisällissodan käynnistyessä Lonkainen valittiin Työväen pääneuvoston varajäseneksi, mutta hän ei osallistunut sen toimintaan. Lonkainen vangittiin Helsingissä sodan päättymispäivänä 16. toukokuuta 1918 hänen ollessaan matkalla eduskunnan istuntoon. Kaupunginviskaali Adolf Mesterton kuulusteli Lonkaista seuraavana päiväna Helsingin lääninvankilassa ja totesi ettei hän ollut mukana punaisten toiminnassa. Lonkainen pidettiin siitä huolimatta vangittuna ja lokakuussa valtiorikosoikeus langetti hänelle 2 vuoden kuritushuonetuomion valtiopetoksesta. Syyksi katsottiin Lonkaisen syksyllä 1917 allekirjoittama Me vaadimme -julistus sekä 24. tammikuuta 1918 laadittu SDP:n eduskuntaryhmän julistus, jota niin ikään pidettiin vallankumouksellisena. Lonkainen ei kuitenkaan ollut paikalla kyseisessä eduskuntaryhmän kokouksessa. Väinö Tannerin ja Hannes Ryömän todistajanlausuntojen mukaan Lonkainen vastusti aseellista kapinaa jo syksystä 1917 lähtien ja kieltäytyi sodan aikana kaikista kansanvaltuuskunnan tarjoamista tehtävistä yrittäen päästä matkustamaan kotiseudulleen.
Prisoner (kappale)
Prisoner on yhdysvaltalaislaulajan Miley Cyrusin musiikkikappale, jolla vierailee myös brittiläislaulaja Dua Lipa. Sen julkaisi RCA Records Cyrusin Plastic Hearts-studioalbumin toisena singlenä 19. marraskuuta 2020. Se sisällytettiin myös Lipan Future Nostalgia: The Moonlight Edition-studioalbumille. "Prisoner" on lajityypiltään dance, darkpop, diskopunk, diskorock ja glamrock-kappale jonka ovat tuottaneet Andrew Watt sekä The Monsters & Strangerz. Kappaleen musiikkivideon ohjasivat Cyrus sekä Alana O'Herlihy ja se julkaistiin singlen julkaisupäivänä. Videolla nähdään Cyrus ja Lipa ajamassa keikkabussia ja se sisältää viittauksia elokuvista The Rocky Horror Picture Show ja Female Trouble.
Jamaikan maantiede
Sijainti
Jamaikan levein kohta kulkee itä-länsisuunnassa ja on 233 kilometriä ja pohjois-eteläsuunnassa 80 kilometriä. Jamaikan pinta-ala on 10 991 neliökilometriä. Etäisyys Jamaikan pääkaupungista, Kingstonista, Helsinkiin on noin 8910 kilometriä.
Eksogeeniset tapahtumat
Eksogeeniset tapahtumat kuvaavat alueen maaperään kohdistuvaa kulutusta, kuten rapautumista ja eroosiota. Jamaikan maaperän kalkkikivi on helposti rapautuvaa.
Ilmasto
Hurrikaani Gilbert aiheutti tuhoja Jamaikalla vuonna 1988.
Kasvillisuus
Sademäärien vaihtelu saaren eri osissa vaikuttaa paljon saaren maisemaan. Pohjoisrannikolla on kukkuloita ja ylänkömaata, jotka ovat runsaan kasvillisuuden, niin sanotun sumumetsän, peittämiä. Saaren itäosan Blue Mountain -vuori ja sen ympäristö ovat sademetsän peitossa. Eteläosan laajat rannikkoalangot ovat kuivia ja muistuttavat Afrikan savanneja ja välimeren seudun pensaikkomaita. Kaikkialla Jamaikassa on metsiä ja pensaikkomaita, mutta myös laitumia ja viljelysmaita, joiden puut eurooppalaiset olivat raivanneet pois vuosia sitten. Vuosisatoja sitten Jamaikalle saapuneet eurooppalaiset toivat saarelle mukanaan useita uusia kasveja, kuten sokerin, sitruskasveja, banaanin ja kookospähkinän.
Eläimistö
Saarella on runsaasti hyönteisiä. Vaikuttavin saarella esiintyvä hyönteinen on varmasti tulikärpänen, joita voi nähdä öisin. Jamaikalla elää myös 100 erilaista perhoslajia, joista ritariperhosen sukulainen (Papilio homerus) elää ainoastaan Jamaikalla. Sen uskotaan olevan läntisen pallonpuoliskon suurin perhoslaji ja toiseksi suurin koko maailmassa. Karibianmeressä elää kilpikonnia, rauskuja ja paljon erilaisia värikkäitä kaloja.
Luonnonsuojelu
thumb|Cockpit Country. Jamaikan luontoa on suojeltu vuodesta 1993 lähtien. Luontoa suojellaan lähinnä Jamaikan koulujen varoilla, joiden suurin lahjoittaja on Yhdysvaltojen hallitus. Saaren luonnonsuojelualueita ovat Blue- ja John Cow -vuoret, Cockpit Country ja Pedro Bank. Blue- ja John Cow -vuoret ovat maantieteellisesti lähellä toisiaan, mutta niiden maaperä ja kasvillisuus ovat varsin erilaisia. Blue-vuoret ovat vulkaanista ja metamorfista kiveä, kun taas John Crow ja suurin osa muusta saaresta on sedimenttikiveä.
Arcturus (yhtye)
Arcturus on norjalainen avant-garde metal -yhtye. Yhtyeen tyyli vaihteli paljon eri aikoina: alkutaipaleella musiikkia leimasi vahvasti black metal, mutta uransa aikana yhtye otti vaikutteita myös muun muassa klassisesta, elektronisesta ja popmusiikista. Ominaista Arcturusin musiikille on teatraalisuus, mahtipontisuus, psykedeelisyys ja kauhu.
Historia
Vuonna 1993 uudeksi kitaristiksi valittiin Thomas ”Samoth” Thormodsæter Haugen (Emperor), basistiksi Hugh ”Skoll” Mingay (Ulver) ja laulajan viran otti Kristoffer ”Garm” Rygg (Ulver). Yhtye nauhoitti mini-cd:n Constellation, jota painettiin vain 500 kappaletta. Se onkin nykyisin keräilijöiden havittelema harvinaisuus.
Carl August Tidemann korvasi Samothin kitaristina ja Arcturus julkaisi debyyttinsä Aspera Hiems Symphonia vuonna 1995. Tämä levy oli vielä voimakkaasti black metal -vaikutteista musiikkia progressiivisilla kitarariffeillä ja runsailla kosketinmelodioilla. Tidemann lähti kuitenkin nopeasti kokoonpanosta, ja tilalle tuli Knut Magne Valle. Yhtyeen kuuluisin ja arvostetuin albumi, La Masquerade Infernale, julkaistiin 1997 kuuden kuukauden äänittämisen jälkeen. Tästä mestariteoksesta Arcturus muistetaan ehkä parhaiten. Black metal on levyllä jäänyt taka-alalle: se on hitaampi ja tunnelmallisempi, ja musiikkia leimaa painajaismainen, mielipuolinen ilmapiiri. Kaksi vuotta myöhemmin julkaistiin levy Disguised Masters, jolla oli kuusi uudelleen miksattua kappaletta La Masquerade Infernalelta, yksi uusi kappale ja yksi kappale Aspera Hiems Symphonialta.
Ilkka Korpi
Ilkka Korpi (s. 23. tammikuuta 1960 ) on suomalainen menestynyt raviohjastaja. Joulukuuhun 2022 mennessä hän on ajanut yli 28 700 starttia, voittaen yli 2500. Voittorahoja on yli 8 100 000 euroa. Hän asuu Nummi-Pusulassa. Korvella on A-ajolupa sekä A-valmentaja-lisenssi.
Korven veljeksillä on käytössään 58 hevosen talli, sekä Hevosopiston urheilualueet, joihin kuuluu ravirata, sekä hiittisuora, sekä erilaiset metsäreitit. Työntekijöiden lisäksi tallissa hevosista huolehtii ravisuuntautuneet oppilaat. Tallissa on valmennuksessa Ypäjän Hevosopiston ja MTT:n kasvattamia hevosia, sekä ulkopuolisten asiakkaiden hevosia.
Jalmari Kahri
Sekä talvi- että jatkosotien syttyessä Jalmari Kahri lähti rintamalle. Jatkosodan myöhemmässä vaiheessa hänet kuitenkin siirrettiin kotirintamalle henkisen huollon tehtäviin. Sodan jälkeen Kahrit muuttivat Helsinkiin, jossa Jalmarin uusi työpaikka oli Kallion kansakoulun musiikinopettajana. Vuonna 1950 hän aloitti Töölön yhteislyseon musiikinopettajana ja hoiti tätä tehtävää eläkkeelle siirtymiseensä 1975 saakka.
Jalmari Kahri liittyi vuonna 1948 Laulu-Miehiin, jossa hänestä tehtiin varajohtaja. Pian hän päätyi useiden muidenkin kuorojen, muun muassa Kilven Kuoron, johtoon.
Kostianvirran yhtenäiskoulu
Kostianvirran yhtenäiskoulu on Pälkäneen Onkkaalassa sijaitseva yhtenäiskoulu. Se perustettiin elokuussa 2021, kun alakoulu Kostian koulu ja yläkoulu Pälkäneen yhteiskoulu yhdistettiin osana Pälkäneen kouluverkkouudistusta. Luokat 1–6 toimivat edelleen Kostian koululla ja luokat 7–9 niin edelleen Pälkäneen yhteiskoululla, kunta kuitenkin suunnittelee uuden modernin koulurakennuksen rakentamista, mahdollisesti elokuussa 2018 valmistuneen Kostia Areenan läheisyyteen.
Erasmus Rotterdamilainen
Kirjallinen ura
Erasmuksen kirjallinen tuotteliaisuus sai alkunsa verrattain myöhään. Vasta kun hän oli hankkinut täydellisen latinan taidon, hän alkoi ilmaista itseään ajalle ominaisilla kirjallisuuden ja uskonnon alueilla. Hänen kapinointinsa kirkollisen elämän muotoja kohtaan ei johtunut niinkään epäilyistä kirkon perinteisiä oppeja kohtaan tai kirkon organisaation itsensä vastustuksesta. Pikemminkin hän tunsi kutsumuksekseen opin uudistamisen ja kristinuskon laitosten vapaamielistämisen. Oppineena hän pyrki vapauttamaan tieteen menetelmät keskiaikaisten perinteiden kankeudesta ja kaavamaisuudesta. Hän ei kuitenkaan tyytynyt tähän – hän näki itsensä vanhurskauden saarnaajana. Tämä ohjasi häntä hänen kiertäessään Eurooppaa arvostelemassa katolista kirkkoa ilman pelkoa, ja muodosti yhtenäisen pohjan hänen moninaisille kirjoituksilleen ja elämälleen, joka muuten saattaa vaikuttaa ristiriitaiselta.
Perintö
thumb|right|Hans Holbein nuorempi: [[Piirustus|tutkielma Erasmuksen käsistä, n. 1523.]] Erasmuksen suunnaton suosio näkyy hänen teostensa 1500-luvulla otettujen painosten ja käännöskielten määristä. Myös hänen vaikeasti tavoitettava mutta kiehtova persoonansa herätti kiinnostusta ihmisissä. Erasmus vaikutti paitsi omilla teoksillaan myös tekemillään käännöksillä ja kommentaarioilla, joihin kuului muiden muassa Ambrosiuksen, Aristoteleen, Augustinuksen, Basileioksen, Johannes Khrysostomoksen, Ciceron ja Hieronymuksen tuotantoa.
Erasmuksen maine ja hänestä tehdyt tulkinnat ovat kuitenkin vaihdelleet suuresti eri aikoina. Hänen kuolemansa jälkeen hänen ihailunsa oli suorastaan ylitsepursuavaa, paitsi hänen tukijoidensa parissa myös ympäri Eurooppaa. Maltilliset katolilaiset näkivät hänessä kirkon uudistusten johtajan, luterilaiset taas tunnistivat hänen merkityksensä Lutherin ajatusten alkuperäisenä tukijana sekä hänen uskonpuhdistukselle tekemänsä pohjatyön merkityksen.
René Magritte
René Magritte (21. marraskuuta 1898 Lessine, Belgia – 15. elokuuta 1967 Bryssel, Belgia) oli belgialainen surrealistinen taidemaalari. Muista surrealisteista poiketen Magritte maalasi tavanomaisia asioita ja esineitä, joita kuitenkin yhdisteli oudosti ja sijoitti yllättäviin ympäristöihin.
Suomessa
Magritten tuotantoa on Suomessa ollut esillä ensimmäistä kertaa Amos Rex -taidemuseon näyttelyssä keväällä 2019. Näyttelyn otsikko ja sen rakenne ovat peräisin Magritten luennosta Elämänviiva, jonka hän piti Antwerpenissa vuonna 1938. Näyttely kattaa Magritten työskentelyn kehityksen eri aikakausina surrealismin esiasteista ”sikailukauteen”.
Näyttelyn ohessa esitettiin Bio Rexissa 1910-luvun viisi mykkäelokuvaa Fantômas-sarjasta. Pakkomielle väkivaltaiseen ja sadistiseen rikollisuuteen – todellisuudessa ja fiktiossa – kosketti surrealisteja. Magritte oli erityisen innostunut Fantômasista, joka on vaikeasti määriteltävä konna, antisankari ja sosiopaatti, joka murhasi sadistisella armottomuudella. Henkilöhahmo tuli suosituksi 1900-luvun alussa.
Oxygen (kappale)
Oxygen on ruotsalaisen laulaja-lauluntekijän Winona Oakin sekä saksalaisen DJ-tuottajan Robin Schulzin musiikkikappale. Se julkaistiin digitaalisesti ladattavana singlenä 29. toukokuuta 2020. Kappaleen ovat sanoittaneet Sam McCarthy, Robin Schulz, Paul Vogler, Casey Smith, Winona Oak ja Daniel Dust, joista Schulz ja Vogler myös tuottivat sen Djani Dzihanin kanssa. Kappaleen musiikkivideon ohjasivat Christophe Mentz sekä Nassim Maoui ja se julkaistiin 28. toukokuuta 2020.
"Oxygen" oli kaupallisesti huono menestys, sen päästyä singlelistalle ainoastaan Sveitsissä.
FS Duguay-Trouin (D611)
Valmistus
Alus tilattiin Lorientin laivastontelakalta, missä köli laskettiin 26. helmikuuta 1971. Se laskettiin vesille 1. kesäkuuta 1973 ja otettiin palvelukseen 17. syyskuuta 1975.
Nagoya
Historia
Nagoya sai 1889 kunnallisoikeudet Japanin kunnallishallinnon perustamisen yhteydessä. Kaupunki sai nimensä vanhan keisarin nimestä (joka myös luettiin Nagoya) ja koska Nagoya sijaitsee Kioton, Shikokun ja Tokion välissä, sai se myös historiallisen nimityksen "keskinen pääkaupunki". Nagoyan teollistuminen alkoi 1800-luvun lopulla, kun siellä perustettiin kello-, ompelukone- ja polkupyörätehtaita. Kaupunki kasvoi nopeasti 1900-luvun alkupuolella liikenteen ja talouden keskuksena. Nagoyan satama avattiin 1907, mikä vahvisti kaupungin asemaa. Raskaan teollisuuden tarve kasvoi ensimmäisen maailmansodan aikana, ja Nagoyasta alkoi kukoistaa erityisesti kone- ja metalliteollisuus.
Väestö
Modernin Nagoyan suurkaupunkialue ulottuu osittain Mien ja Gifun prefektuurien alueelle ja siellä asuu yhteensä noin 9 miljoonaa ihmistä. Ainoastaan Tokion ja Osakan alueet ovat suurempia.
Sunila (yritys)
Historia
19. elokuuta 2009 Stora Enso ilmoitti sulkevansa tehtaan vuoden 2010 alussa, mutta 30. marraskuuta Stora Enso perui päätöksen ja ilmoitti, että tehdas käynnistetään uudelleen.
Omistajat
1990-luvun puolivälistä lähtien Sunila Oy:n osakkaina olivat tasasuurin osuuksin Enso-Gutzeit Oy ja Myllykoski Oyj (myöhemmin Myllykoski Paper Oy), jotka olivat myös Sunilan suurimmat asiakkaat. Vuoden 2008 lopussa Stora Enso osti Myllykoskelta osakkeet, jotka nostivat Stora Enson osuuden 51 prosenttiin yhtiöstä. Loput osakkeet Stora Enso osti Myllykoskelta keväällä 2009. Kesäkuusta 2009 lähtien Stora Enso oli Sunilan ainoa osakkeenomistaja. Joulukuun 1. päivänä 2009 Sunila Oy fuusioitiin Stora Enso Oyj:öön.
Lizzie Armanto
Elizabeth Marika Armanto (s. 26. tammikuuta 1993 Venturan piirikunta, Kalifornia, Yhdysvallat) on suomalais-yhdysvaltalainen ammattilaisrullalautailija. Hänen isänsä on suomalainen. Lizzien äidin Evan-isä on puolestaan lähtöisin Filippiineiltä.
Puumies
Puumies on etenkin nopeutta vaativa ulkoleikki.
Leikkialue
Puumiestä voi leikkiä missä paikassa tahansa, jossa on näköesteitä.
Akkon piiritys (1799)
Tausta
Napoléon päätti yrittää vastata uhkaan kukistamalla armeijat yksitellen. Hän ryhtyi ensimmäiseksi hyökkäykseen kohti Siinaita al-Džazzarin ja hänen kanssaan liittoutuneen Ibrahim Bei joukkoja vastaan. Tarkoituksena oli, että hän ehtisi vielä takaisin Egyptiin, jonne meriteitse saapuvan armeijan oletettiin rantautuvan keskikesällä 1799. Ranskalaisten 13 000 miehen armeija alkoi marssia Arishiin Siinailla 6. helmikuuta 1799. Arishissa paikalla olleet mamelukit kukistettiin joka tapauksessa ja Arishin linna vallattiin 20. helmikuuta. Edelleen syvemmälle Palestiinaan etenevät ranskalaiset valtasivat 24. helmikuuta myös Khan Yunisin ja Gazan. Kiivasta vastarintaa tehnyt Jaffa vallattiin 7. maaliskuuta. Jaffan valtausta seurasi uusi takaisku. Ranskalaiset huomasivat ensimmäisen kerran joukoissaan leviämän ruoton. 17. maaliskuuta he saattoivat kuitenkin aloittaa Akkon satamakaupungin piirityksen seuraavana päivänä.
Mika Turunen
Kesällä 2008 Turunen siirtyi luxemburgilaiseen US Heffingeniin. Vuonna 2013 hänen uutisoitiin siirtyvän valmentajaksi Kosovoon. Sen jälkeen hän valmensi vietnamilaisessa Hochiminh City Wingsissä, ja vuonna 2017 hän siirtyi brittiläisen Leeds Forcen valmentajaksi.
Vakoiluohjelma
Historia ja kehitys
Vuoden 2000 alussa Steve Gibson huomasi mainostukseen tarkoitetun ohjelman asennettuna järjestelmäänsä ja epäili, että ohjelma varasti hänen henkilökohtaisia tietojaan. Tutkittuaan ohjelmaa hän päätteli niiden olevan Aureate- (myöhemmin Radiate) ja Conducent-nimisten yritysten mainosohjelmia. Myöhemmin hän peruutti syytöksensä, jonka mukaan ohjelmat olisivat keränneet tietoa ilman käyttäjän tietoisuutta, mutta tuomitsi mainostoimistot ohjelmien salakähmäisestä asennuksesta ja niiden poistamisen tarkoituksellisesta vaikeudesta. Tekemänsä analyysin perusteella Gibson julkaisi ensimmäisen Anti-Spyware-ohjelman, OptOutin.
Tartuntatavat
Vakoiluohjelma voi myös tulla ilmaisohjelman, ladattavan ohjelman tai musiikki-CD:n mukaan niputettuna. Käyttäjä tallentaa ohjelman (kuten musiikkiohjelman tai tiedostojen siirto-ohjelman) ja asentaa sen. Asennuksen yhteydessä myös mukana tullut vakoiluohjelma tulee asennetuksi tietokoneeseen. Vaikka tietoisesti asennettu ohjelma ei vahingoita järjestelmiä, sen mukana tullut haittaohjelma voi niin tehdä. Joissakin tapauksissa, vakoiluohjelmien kehittäjät ovat maksaneet julkisohjelmien tekijöille ohjelmien yhdistämisestä. Toisissa tapauksissa vakoiluohjelmien tekijät ovat uudelleen pakanneet haluttuihin ohjelmiin vakoiluohjelmien asentajan.
Toiminta
Kuten suurin osa virustorjuntaohjelmista, myös vakoiluohjelmien torjuntaan tarkoitetut ohjelmat tarvitsevat usein päivittyvän, mahdolliset uhat sisältävän tietokannan. Kun uusia vakoiluohjelmia tulee julki ottavat torjuntaohjelmien kehittäjät uudet ohjelmat arvioitavaksi ja kehittävät niille "allekirjoituksia" ja "määrityksiä", joiden avulla ohjelma voidaan tunnistaa ja poistaa vakoiluohjelmana. Tämän seurauksena anti-spyware-ohjelman hyödyllisyys on rajoitettu mikäli se ei saa säännöllistä päivitystä ohjelman kehittäjältä. Jotkut valmistajat tarjoavat maksullisia päivityspalveluja kun toiset myöntävät päivityksiä ilmaiseksi. Päivitykset voidaan ajastaa latautumaan ja asentumaan automaattisesti tai ne voi asentaa manuaalisesti.
Punapäätikka
Lisääntyminen
Pesintäkausi on huhti-heinäkuussa ja laji saattaa pesiä kahdesti kesän aikana. Pari kovertaa itse pesän tavallisesti lahoon puuhun, joskus rakennukseen tai postilaatikkoon. Koiras tekee pääosan kolon kovertamisesta. Punapäätikat valtaavt usein jonkun toisen tikkalajin pesän, etenkin tarharaitatikan (M. carolinus). Naaras munii kolmesta kymmeneen munaa, keskimäärin viisi. Haudonta kestää 12–14 päivää, molemmat puolisot hautovat, koiras pääasiassa öisin. Poikaset syntyvät sokeina ja alastomina, ja niiden silmät aukeavat vasta 12–13 päivän iässä. Ne jättävät pesän 24–31 päivää vanhoina ja jäävät joiksikin viikoiksi pesän lähettyville, kunnes emot ajavat ne pois. Laji on sukukypsä yksivuotiaana.
Elisabeth Risdon
Elisabeth Risdon, oik. Elizabeth Evans (26. huhtikuuta 1887 Lontoo, Englanti – 20. joulukuuta 1958 Santa Monica, Kalifornia) oli brittiläinen näyttelijä.
Yli neljäkymmentä vuotta kestäneen uransa aikana Risdon näytteli sekä elokuvissa, teatterissa että televisiossa. Elisabeth Risdon päätti elokuvauransa vuonna 1952, mutta jatkoi television puolella vuoteen 1956, jolloin 69-vuotias Risdon päätti koko uransa. Hän oli näytellyt yhteensä 142 elokuvassa ja kymmenissä näytelmissä. Hän kuoli siitä kaksi vuotta myöhemmin 1958.
Absurd
Absurdin musiikki ei ole nykyään yhtä politisoitunutta kuin 1990-luvulla.
Windows Defender
Windows Defender (koko nimi Windows Defender Antivirus) on ilmainen Microsoftin kehittämä virustorjuntaohjelma Windows 8- ja Windows 10 käyttöjärjestelmiin.
Menestyminen
Myöskään virustorjunnan sisältänyt Windows Defender ei aikaisemmin menestynyt hyvin testeissä. Vuonna 2013 julkaistiin Windows 8 -tietokoneille uudistettu Windows Defender, jonka MaximPC laittoi vertailuun Avastia vastaan. Vain käyttöliittymä todettiin paremmaksi Defenderissä. Microsoft sanoikin aiemmin Defenderin olevan vain "ensimmäinen turvatekijä" (first line of defense) haittaohjelmia vastaan, eikä suositellut sitä käytettäväksi tietokoneen ainoana suojausohjelmana.
Sittemmin Windows Defender on kehittynyt valtavasti. Huhtikuussa 2016 AV-TEST antoi ohjelmalle virustorjuntaohjelmien sertifioinnin. AV-TEST:issä ohjelma sai tuolloin 3/6 pistettä.
Huhtikuussa 2017 AV-TEST antoi Defenderille 4,5/6 pistettä ja myöhemmin saman vuoden joulukuussa 6/6 pistettä.
Mikko Huttunen
Mikko Huttunen (s. 1982) on suomalainen raviohjastaja. Hän asuu Ypäjällä. Hänellä on A-ajolupa. Vuoden 2015 loppuun mennessä Huttunen on ohjastanut 3 112 ravilähtöä, joista hän on voittanut 283 lähtöä ja saanut palkintorahoja runsaat 820 000 euroa.
Pietari Kurvinen
Hereromaassa Otjimbinguessa
Suomalaisten lähettien tukikohtana oli aluksi saksalaisten lähetysasema Otjimbingue. Siellä he olivat vuoden ajan, opiskellen hereron kieltä saksalaisen lähetystyöntekijä Hugo Hahnin toimiessa opettajana. He kävivät herero-kylissä saarnaamassa. He opiskelivat myös hollannin ja englannin kieltä, aikomuksena saarnata siellä oleville valkoisille. He lähtivät 27. toukokuuta 1871 viiden härkävaljakon kyydissä kohti Ambomaata, ja saapuivat noin 600–700 kilometrin matkan jälkeen 8. heinäkuuta 1871 Omandongoon.
Sananjulistajana Suomessa
Kurvinen palasi Suomeen 31. heinäkuuta 1875. Hän asui ensimmäisen talven Viipurissa, jossa rouva Kurvisen koti sijaitsi. Keväällä 1876 he muuttivat Helsinkiin. He vuokrasivat kahden kamarin huoneiston, ilman keittiötä, ostivat halvimpia ruokatarpeita ja lämmittivät asuntonsa märillä sahan siluilla. Lähetysseura ei myöntänyt Kurviselle palkkaa, ainoastaan lupauksen ostaa itselleen ja perheelleen mitä tarvitsevat ja esittää laskun siitä Lähetysseuralle.
Björnholmen (Ekerö)
Historiaa
Saarella on ollut tämä nimi kaikissa käytettävissä olevissa kartoissa. Muinoin kerrottiin, että Kaarle IX olisi ampunut saarella majailleen karhun, mistä saari sai sitten nimensä. Saarella on kiinteää asutusta 1600-luvulla ja 1700-luvulla on siinä toiminut kapakka. Sitten 1800-luvun alkupuoliskolla käyttivät Tukholman hyväosaiset saarta viikonkoppuisin päiväretkipaikkana. Noin 1859 rakennettiin saarelle Stora Villan sanomalehtimies Franz Sjöbergin toimesta. Sen omistaja on vaihtunut pariin kertaan ja eräs huvilan pitkäikäinen omistajasuku käytti sitä vielä 1960-luvulla kesäasuntonaan. Sen eräs asukki Gunnar Brusewitz on kirjoittanut siellä Björnholmenista kertovan romaanin.
Vaxholmin kunta
Vuonna 2007 kunnassa oli 2,65 km² peltoa, joten saman ajankohdan maapinta-alaan vertaamalla saadaan peltojen osuudeksi 4,6 prosenttia kunnan maapinta-alasta.
Kuntajaon kehitys
Storholmarna-saariryhmä Stora Värtanin vesistössä liitettiin 1.1.2011 Vaxholmista osaksi Lidingön kuntaa.
Väestönkehitys
Hieman vanhempien vuoden 2009 lopun tietojen mukaan kunnassa asui 196 Suomessa syntynyttä, mikä vastasi 1,8 prosenttia kunnan väestöstä.
Taajamat
Kunnassa on 4 taajamaa, joiden osuus kunnan väestöstä vuoden 2010 lopussa oli 85,9 prosenttia. Taajamien ulkopuolella asui tuolloin 1 551 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Vaxholmin kunnanvaltuustossa vuodesta 1973 lähtien. Österåkerin kunta sisältyy Vaxholmin tuloksiin vuosina 1973–1979.
Lauri Malmberg
Sisällissodan jälkeinen aika
Malmberg toimi sisällissodan jälkeen 12. heinäkuuta 1918 alkaen Suomen tykistökoulun suomalaisena johtajana, kunnes hänet nimitettiin 24. heinäkuuta 1918 alkaen Kenttätykistörykmentti 1:n komentajaksi. Hänen sotilasuransa seuraava käänne oli nimitys suojeluskuntain ylipäälliköksi 17. syyskuuta 1921. Malmberg ylennettiin kenraalimajuriksi 6. joulukuuta 1927.
Luottamustoimet
Malmberg toimi Armeijan lippukomitean jäsenenä vuonna 1919 ja armeijan virkaikäkomitean jäsenenä vuosina 1919–1924 sekä 1. Divisioonan kunniatuomioistuimen puheenjohtajana vuosina 1919–1921. Suomen upseeriliiton puheenjohtaja hän toimi vuosina 1920–1922 ja Jääkäriliiton puheenjohtajana vuosina 1921–1922 sekä Puolustusrevisionin jäsenenä vuosina 1923–1924. Puolustusneuvoston jäsenenä hän puolestaan toimi vuodesta 1925 alkaen ja oli Suomen Valkoisen Ruusun ritarikunnan hallituksen jäsen vuodesta 1925 alkaen. Virkapukukomitean puheenjohtajana hän istui vuosina 1926–1928.
Royal Mail Ship
thumb|[[RMS Titanic lähdössä Southamptonista 1912.]] Vaikka aiemmin jotkut laivayhtiöt, erityisesti Royal Mail Lines, kutsuivat kaikkia laivojaan RMS-lyhenteellä, todellisuudessa laiva oli oikeutettu käyttämään lyhennettä vain, kun sillä oli voimassa oleva sopimus. Muulloin se käytti jotain muuta lyhennettä, kuten ”SS”.
Niko Kovač
Niko Kovač (s. 15. lokakuuta 1971 Länsi-Berliini, Saksa) on kroatialainen entinen jalkapalloilija ja nykyinen valmentaja. Hän toimii VfL Wolfsburgin päävalmentajana.
Ura valmentajana
Pelaajauransa jälkeen Kovačista jatkoi Red Bull Salzburgissa junioriakatemian valmentajana. Vuosina 2011–2012 hän toimi Ricardo Monizin apuvalmentajana edustusjoukkueessa. Tammikuussa 2013 hänestä tuli Kroatian alle 21-vuotiaiden maajoukkueen päävalmentaja. Kovačin johdolla Kroatia voitti neljä ensimmäistä nuorten EM-karsintaottelua maalierolla 12-0. Kesken karsintojen, lokakuussa 2013 Kovačista tuli A-maajoukkueen päävalmentaja.
Heinäkuussa 2020 Kovač allekirjoitti kolmevuotisen sopimuksen Ligue 1:n AS Monacon kanssa. Kovač luotsasi debyyttikaudellaan Monacon Ranskan cupin finaliin, jossa se hävisi Paris Saint-Germainille 0–2. Liigassa kausi päättyi kolmanteen sijaan. Kaudella 2021/22 Monaco pelasi Kovačin alaisuudessa Eurooppa-liigaa, jossa se voitti alkulohkonsa. Uudenvuodenpäivänä 2022 Monaco ilmoitti kroatialaisen saaneen potkut tehtävistään.
Gunnar Mickwitz
Elämäkerta
Mickwitz nimitettiin 1933 Helsingin yliopiston yleisen historian dosentiksi. Hän toimi samanaikaisesti vuosina 1933–1937 Hangossa ruotsinkielisen yhteislyseon historian ja yhteiskuntaopin lehtorina. Vuosina 1938–1939 hän oli Åbo Akademin yleisen historian vt. professori, mutta vuonna 1939 hän hävisi Helsingin yliopiston yleisen historian professuurin haussa Arvi Korhoselle. Mickwitz oli myös 1938–1939 Finlands Svenska Studentkårsförbundin puheenjohtaja. Lisäksi hän oli aktiivisesti mukana Suomen Rooman-instituutin perustamisessa 1930-luvun lopulla. Mickwitz kaatui helmikuussa 1940 talvisodassa Karjalan kannaksella Peron taistelussa. Hän oli sotilasarvoltaan vänrikki. Hänet haudattiin Helsingin Hietaniemen hautausmaan sankarihauta-alueelle.
Tonttu Toljanteri
Ohjelmat on käsikirjoittanut Annukka Kiuru ja ohjannut Olli Mononen. Jaksot on kuvattu Survon kartanossa, Jyväskylässä. Pari viimeistä vuotta (2011, joulukalenteri Tonttu Toljanterin tuhmaikä) ja (2013, joulukalenteri Tonttu Toljanteri tonttujen tonttuna) kuvattiin Tampereella studiossa, jonne rakennettiin Survon kartanon sisätiloista täydellinen kopio. Kuvaukset tehtiin yleensä heinäkuussa ja talvella.
Gunnar Mickwitz
Elämäkerta
Suomen ruotsinkielinen historiallinen seura Historiska föreningen perusti vuonna 1940 Mickwitzin mukaan nimetyn säätiön. Mickwitz oli ollut Historiska föreningenin varapuheenjohtaja. Säätiö on jakanut vuodesta 1992 Gunnar Mickwitz -palkintoa Helsingin yliopiston ruotsinkielisille historian opiskelijoille ansiokkaista opinnäytetöistä.
Gunnar Mickwitzin veli oli kansantaloustieteen professori Gösta Mickwitz. Kuluttaja-asiamies Erik Mickwitz on Gunnar Mickwitzin poika.
Tonttu Toljanteri
Hahmot
Joulupukki: Jouluisin lahjoja jakava mies, joka ymmärtää kaikkia maailman kieliä ja kaikkien maailman lapsien toiveita. Joulupukki ottaa myös vastaan partiotonttujen raportteja joiden pohjalta tehdään päätökset joululahjoista. Joulupukki menetti kerran muistinsa Toljanterin lyötyä häntä tikapuilla, mutta muisti palautui Toljanterin lyötyä pukkia vahingossa uudestaan. Hahmo esiintyi kaikissa sarjan sarjoissa. Joulupukkia näytteli vuosina 1998-2011 Jukka Pääkkönen ja vuonna 2013 Ilkka A. Jokinen. Ensiesiintyminen jaksossa Himmeli kattoon (1.12.1998) ja viimeinen esiintyminen jaksossa Aaton arvoitus (24.12.2013).
Lääkäri Lettu: Korvatunturin lääkäri. Toljanteri on ihastunut Lääkäri Lettuun (ja Lääkäri Lettu ilmeisesti Toljanteriin) mutta pari ei ole koskaan virallisesti seurustellut. Hahmo esiintyi kaikilla sarjan kausilla. Lääkäri Lettua näytteli Kirsi Laamanen. Ensiesiintyminen jaksossa Lääkäri Lettu (2.12.1998) ja viimeinen esiintyminen jaksossa Aaton arvoitus (24.12.2013).